cyanic-selkie/wikianc huggingface dataset:
ராணி பத்மினி
வரலாறு
ஜெயசி கதை பின்வருமாறு விவரிக்கிறது: பத்மாவதி சிங்கள இராச்சியத்தின் ( இலங்கை ) அழகான இளவரசி ஆவார். சித்தோர்கார் கோட்டையின் ராஜபுதன ஆட்சியாளரான ரத்தன சென், கிராமன் என்ற பேசும் கிளியின் மூலம் அவளுடைய அழகைப் பற்றி கேள்விப்படுகிறான். ஒரு சாகச தேடலுக்குப் பிறகு, அவர் திருமணம் செய்ந்து கொண்டு சித்தோருக்கு அழைத்து வந்தார். ரத்தன் சென் டெல்லியின் சுல்தானான அலாவுதீன் கில்சியால் சிறைபிடிக்கப்பட்டார். ரத்தன் சென் சிறையில் இருந்தபோது, கும்பல்னர் தேவ்பால் மன்னர் பத்மாவதியின் அழகைக் கண்டு மயங்கி அவளை திருமணம் செய்து கொள்ள முன்வருகிறான். ரத்தன் சென் சித்தோருக்குத் திரும்பி, தேவ்பாலுடன் ஒரு சண்டையில் ஈடுபடுகிறார். அதில் இருவரும் இறந்து போகின்றனர். அலாவுதீன் கில்சி பத்மாவதியைப் அடைவதற்காக சித்தோரை முற்றுகையிட்டார். சித்தோர் கைப்பற்றப்படுவதற்கு முன்பு, கில்ஜியிடமிருந்து தங்கள் கற்பைக் காக்க அன்று ராணி பத்மினி என்ற பத்மாவதி உள்ளிட்ட அரண்மனைப் பெண்கள் கூட்டுத் தீக்குளிப்பு செய்கின்றனர், இதன் மூலம் கில்சியின் நோக்கத்தை தோற்கடித்து அவர்களின் கௌரவத்தைப் பாதுகாத்தனர்.
அவரது வாழ்க்கைப் பற்றி பல எழுதப்பட்ட மற்றும் வாய்வழி பாரம்பரிய கதைகள் இந்து மற்றும் சமண மரபுகளில் உள்ளன. இந்த பதிப்புகள் சூஃபி கவிஞர் ஜெயசியின் பதிப்பிலிருந்து வேறுபடுகின்றன. உதாரணமாக ராணி பத்மினியின் கணவர் ரத்தன் சென் அலாவுதீன் கில்ஜியின் முற்றுகைக்கு எதிராக போராடி இறந்துவிடுகிறார், அதன் பிறகு அவர் ஒரு கூட்டுத் தீக்குளிப்பை நடத்துகிறார். இந்தக் கதைகளில் அவர் ஒரு இந்து ராசபுத்திர ராணியாக வகைப்படுத்தப்படுகிறார், அவர் ஒரு முஸ்லீம் படையெடுப்பாளருக்கு எதிராக தனது கௌரவத்தைப் பாதுகாத்தார். ஆண்டுகளின் காலப்போக்கில் வரலாற்று நபராக மற்றும் பல நாவல்கள், நாடகங்கள், போன்றவற்றிலும், தொலைக்காட்சி தொடர்கள் மற்றும் திரைப்படங்களில் கதை நாயகியாக உலா வந்தார். இருப்பினும், கி.பி 1303 இல் கில்ஜி சித்தோரை முற்றுகையிட்டது ஒரு வரலாற்று நிகழ்வு என்றாலும், பல நவீன வரலாற்றாசிரியர்கள் பத்மினி புராணங்களின் நம்பகத்தன்மையை கேள்விக்குள்ளாக்குகின்றனர்.
புராணத்தின் பதிப்புகள்
16 ஆம் நூற்றாண்டின் பல நூல்கள் ராணி பத்மினியின் வாழ்க்கையின் மாறுபட்ட கணக்குகளை வழங்குகின்றன. இவற்றில் முதன்மையானது சூஃபி இசையமைப்பாளர் மாலிக் முஹம்மது ஜெயசியின் அவதி மொழியில் எழுதப்பட்ட பத்மாவதி  (பொ.ச. 1540) ஆகும், இது முதலில் பாரசீக எழுத்துக்களில் இயற்றப்பட்டிருக்கலாம். அலாவுதீன் கில்ஜி கி.பி 1302 இல் சித்தோர்கரை கைப்பற்றியதை விவரிக்கும் முஸ்லீம் அரசவையில் இருந்த வரலாற்றாசிரியர்கள் எழுதிய 14 ஆம் நூற்றாண்டின் கணக்குகள் இந்த ராணியைப் பற்றி எதுவும் குறிப்பிடவில்லை. 14 மற்றும் 16 ஆம் நூற்றாண்டுகளுக்கு இடையிலான சமண நூல்கள் - நபினந்தன் ஜெனுதர், சிட்டாய் சரித்திரம் மற்றும் ராயன் செஹ்ரா ஆகியோர் ராணி பத்மினியைக் குறிப்பிட்டுள்ளனர். பிராந்திய வாய்வழி மரபில் சுமார் 1500 அல்லது அதற்கு மேற்பட்ட காலங்களில் பலவிதமான புனைவுகள் காணப்படுகின்றன, பல மொழிகளில் காலப்போக்கில் உருவான புனைவுகள் நினைவுகூரப்பட்டு மீண்டும் சொல்லப்படுகின்றன. பின்னர், அவரது கதையைக் குறிப்பிடும் பல இலக்கியப் படைப்புகள் தயாரிக்கப்பட்டன; இவற்றை நான்கு முக்கிய வகைகளாகப் பிரிக்கலாம்
74,500 க்கு தரப்பட்ட மதிப்பு
கில்ஜியிடமிருந்து தங்கள் கற்பைக் காக்க அன்று ராணி பத்மினி என்ற பத்மாவதி உள்ளிட்ட அரண்மனைப் பெண்கள் கூட்டுத் தீக்குளிப்பு செய்து வீழ்ந்ததாகக் கூறப்படுகிறது.
இன்னமும் பாடல்களில் எதிரிகளின் கைகளில் அகப்பட விரும்பாத இப்பெண்களின் புகழ் பாடப்படுகிறது.
ரக்‌சா பந்தன்
ராணி பத்மினி மன்னர் உமாயுனைச் சகோதரனாக உதவி கோரி, ராக்கி கயிறு அனுப்பியதாகவும், உமாயுன் வரும் முன்பே கில்ஜியின் முற்றுகை முற்றி, பத்மினி இறந்ததாகவும் கூறப்பெறுகிறது. பத்மினி அனுப்பிய ராக்கி கயிறே பின்நாளில் ரக்சா பந்தன் என்ற விழாவாக வட இந்தியாவில் கொண்டாடப் பெறுகிறது.
உதவி நூல்
பகுப்பு:1303 இறப்புகள் பகுப்பு:வரலாற்றில் பெண்கள் பகுப்பு:இந்திய அரச குடும்பப் பெண்கள் பகுப்பு:தற்கொலை செய்து கொண்டோர் பகுப்பு:இராஜஸ்தான் வரலாறு
முறையூர் ஊராட்சி
முறையூர் ஊராட்சி (Muraiyur Gram Panchayat), தமிழ்நாட்டின் சிவகங்கை மாவட்டத்தில் உள்ள சிங்கம்புனரி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2621 ஆகும். இவர்களில் பெண்கள் 1390 பேரும் ஆண்கள் 1231 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மைக்கெல் டி ருய்ட்டர்
மைக்கேல் ஆட்ரியென்ஸ்சூன் டி ருய்ட்டர் (24 மார்ச் 1607–29 ஏப்ரல் 1676) ஒரு டச்சு கப்பல் படை அட்மிரல் (admiral). அவர் வரலாற்றில் மிக திறமையான அட்மிரல்களின் ஒருவராக விளங்கினார். 17 ஆம் நூற்றாண்டின் ஆங்கில-இடச்சு போர்களில் அவரது பங்கிற்காக அவர் மிகவும் புகழ் பெற்றவராக இருந்தார். அவர் ஆங்கிலேயர் மற்றும் பிரஞ்சுகாரர்களுக்கு எதிராக போராடி பல பெரிய வெற்றிகளை குவித்தார். மேட்வே போர் இவ்வெற்றிகளில் அதிகம் பேசப்பட்ட ஒன்று.
போர்கள் மற்றும் மரணம்
இரண்டாவது மற்றும் மூன்றாவது ஆங்கிலேய-இடச்சுப் போர்களில் மைக்கெல் டி ருய்ட்டர் நெதர்லாந்தின் நிலைமையை காப்பாற்றினார். இரண்டாவது போரில் முதலில்ஆங்கிலேயர்கள் வெற்றிகளைக் குவித்தாலும், இந்தப் போர் டச்சுக்காரர்களின் வெற்றியில் முடிந்தது. இதில் முக்கியப் பங்கு டி ருய்ட்டருக்கு உண்டு.
மூன்றாவது ஆங்கில-இடச்சுப் போரில் 1676 ஆம் ஆண்டில், ஸ்பெயினின் கடற்படை தளத்தில் மெஸ்ஸினா எழுச்சியை அடக்குவதற்கு உதவியதுடன் ஸ்ட்ராம்போலி போர் மற்றும் அகஸ்டா போர் ஆகியவற்றில் பிரெஞ்சு கடற்படைக்கு எதிராக போராடினார். அங்கு அவர் பீரங்கிகளால் தாக்கப்பட்டு மரணமடைந்தார்.16 மார்ச் 1677 இல், டி ருய்ட்டருக்கு ஒரு விரிவான அரசு இறுதிச் சடங்கு வழங்கப்பட்டது. அவருடைய உடல் நியாவெ கெர்கில் (புதிய சர்ச்) ஆம்ஸ்டர்டாமில் புதைக்கப்பட்டது.
Reference
பகுப்பு:ஆங்கிலேய-இடச்சுப் போர்கள் பகுப்பு:1676 இறப்புகள்
பள்ளக்கால் ஏகாம்பரமேஸ்வரர் மற்றும் காமாட்சியம்மன் கோயில்
பள்ளக்கால் ஏகாம்பரமேஸ்வரர் மற்றும் காமாட்சியம்மன் கோயில் தமிழ்நாட்டில் திருநெல்வேலி மாவட்டம், பள்ளக்கால் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஏகாம்பரேஸ்வரர், காமாட்சி அம்மன் சன்னதிகளும், உச்சினிமாகாளி அம்மன், பைரவர் உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. [[தை மாதம்]] வருஷாபிஷேகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வினோ நோகராதலிங்கம்
சுப்பிரமணியம் நோகராதலிங்கம், அல்லது பொதுவாக வினோ நோகராதலிங்கம் (பிறப்பு: சூன் 7, 1963) என்பவர் இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார். இவர் முல்லைத்தீவு, புதுக்குடியிருப்பைப் பிறப்பிடமாகக் கொண்டவர்.
அரசியலில்
டெலோ என்ற தமிழீழ விடுதலை இயக்கத்தைச் சேர்ந்த வினோ நோகராதலிங்கம் அக்டோபர் 2000 நாடாளுமன்றத் தேர்தலில் தமிழ்த் தேசியக் கூட்டமைப்பின் பட்டியலில் வன்னி மாவட்டத்தில் போட்டியிட்டு நாடாளுமன்றம் சென்றார். 2001 அக்டோபர் 20 இல் அகில இலங்கைத் தமிழ்க் காங்கிரஸ், ஈழமக்கள் புரட்சிகர விடுதலை முன்னணி, டெலோ, தமிழர் விடுதலைக் கூட்டணி ஆகிய கட்சிகள் இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டை ஆரம்பித்தன. டிசம்பர் 2001 தேர்தலில் இவர் டெலோ சார்பில் ததேகூ வேட்பாளராக போட்டியிட்டுத் தேர்வாகவில்லை.
ஏப்ரல் 2004 தேர்தலில் மீண்டும் போட்டியிட்டுத் தெரிவு செய்யப்பட்டார். பின்னர் ஏப்ரல் 2010 தேர்தலிலும் தமிழ்த் தேசியக் கூட்டமைப்பின் வேட்பாளராகப் போட்டியிட்டு வெற்றி பெற்றார். 2015 நாடாளுமன்றத் தேர்தலில் மீண்டும் போட்டியிட்டு ததேகூ உறுப்பினர்களிடையே ஆறாவதாகத் தெரிவாகி, நாடாளுமன்ற வாய்ப்பை இழந்தார்.
நோகராதலிங்கம் 2020 நாடாளுமன்றத் தேர்தலில் வன்னி மாவட்டத்தில் மீண்டும் ததேகூ வேட்பாளராகப் போட்டியிட்டு நாடாளுமன்றத்திற்கு மீண்டும் தேர்ந்தெடுக்கப்பட்டார்.
மேற்கோள்கள்
பகுப்பு:1963 பிறப்புகள் பகுப்பு:வாழும் நபர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:முல்லைத்தீவு மாவட்ட நபர்கள் பகுப்பு:வவுனியா மாவட்ட நபர்கள் பகுப்பு:இலங்கை இந்துக்கள் பகுப்பு:இலங்கைத் தமிழ் அரசியல்வாதிகள் பகுப்பு:ஈழ விடுதலைப் போராளிகள் பகுப்பு:தமிழீழ விடுதலை இயக்க உறுப்பினர்கள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:இலங்கையின் வட மாகாண நபர்கள்
கொண்டப்பள்ளி சீதாராமையா
கொண்டப்பள்ளி சீதாராமையா (Kondapalli Seetharamaiah) (1914/15 - 12 ஏப்ரல் 2002) என்பவர், இந்தியாவில் ஒரு மூத்த பொதுவுடைமை தலைவராகவும், மாவோயிஸ்ட் அமைப்பாளராகவும் இருந்தார்.
ஆரம்ப கால வாழ்க்கை
இவர், ஆந்திராவின் கிருஷ்ணா மாவட்டம், இலிங்காவரம் கிராமத்தில் ஒரு பணக்கார குடும்பத்தில் பிறந்தார். அருகிலுள்ள ஜோனபாடு கிராமத்தில் வளர்ந்தார்.
அரசியல் வாழ்க்கை
இவர், இளம் வயதிலேயே, பொதுவுடைமை இயக்கங்களில் சேர்ந்தார். இவர் இந்தியப் பொதுவுடைமைக் கட்சியின் கிருஷ்ணா மாவட்டச் செயலாளராக ஆனார். இவரது கட்சிப் பிரிவு தெலங்கானா கிளர்ச்சியின் போது தீவிரமாக இருந்தது. 1964இல் கட்சி பிளவுபட்டபோது, இவர் அரசியல் வாழ்க்கையிலிருந்து விலகினார். பின்னர், வாரங்கலில் உள்ள புனித கேப்ரியல் உயர்நிலைப்பள்ளியில் இந்தி ஆசிரியராக பணியாற்றத் தொடங்கினார். வாரங்கலில் கே. ஜி. சத்தியமூர்த்தியுடன் நட்பு கொண்டார். இருவரும் இந்தியப் பொதுவுடைமைக் கட்சியில் (மார்க்சிஸ்ட்-லெனினிச) சேர்ந்தனர். இவர், கட்சியின் ஆந்திர மாநிலக் குழுவில் உறுப்பினரானார். உட்கட்சி மோதலால், இவர் 1972இல் மத்திய அமைப்புக் குழுவில் சேர்ந்தார். ஆகத்து 1974இல், கட்சியின் ஆந்திர மாநிலக் குழு ஏற்படுத்தப்பட்டது. இவர் அதன் மூன்று உறுப்பினர்களில் ஒருவராக இருந்தார்.
புதிய கட்சி
சனவரி 2, 1982 அன்று, ஐதராபாத்தில் பேகம்பேட்டை தொடருந்து நிலையத்தில், மும்பைக்கு செல்லக் காத்திருந்தபோது கைது செய்யப்பட்டார். சனவரி 4, 1984 அன்று இவர் உசுமானியா மருத்துவமனையின் கைதிகள் பிரிவில் இருந்து தப்பித்தார்.
கட்சியின் இரண்டாம் கட்டத் தலைவராக இருந்த சத்தியமூர்த்தி, டங் சியாவோபிங்கின் அடிப்படையில் கட்சியின் மாவோயிச தன்மையை கேள்வி கேட்கத் தொடங்கினார். கம்மம் மாவட்ட போராளித் தளபதியான பைரெட்டி சத்தியநாராயண ரெட்டி சத்தியமூர்த்தியை வெளியேற்றுவதை எதிர்த்தார். ஆனாலும், அவர்கள இருவரையும் வெளியேற்றியதன் மூலம் ஏற்பட்ட உட்கட்சி மோதலைத் தொடர்ந்து, கட்சி மீது சீதாராமையா வைத்திருந்த பிடிப்பு வலுப்பெற்றது. .
1991இல், கட்சியில் இருந்து இவர், வெளியேற்றப்பட்டார். 1993 ஆம் ஆண்டில், தனது சொந்த கிராமத்தில் காவலர்களால் பிடிக்கப்பட்டார். சில ஆண்டுகள் சிறைவாசத்திற்குப் பிறகு, மனிதாபிமான அடிப்படையில் விடுவிக்கப்பட்டார்.
இறுதி ஆண்டுகள்
தனது இறுதி ஆண்டுகளில், இவர் அரசியல் நடவடிக்கைகளிலிருந்து முற்றிலும் விலகினார். ஆல்சைமர் நோயால் அவதிப்பட்ட இவர், 12 ஏப்ரல் 2002 அன்று விசயவாடாவில் உள்ள தனது பேத்தி வீட்டில் தனது 87 வயதில் இறந்தார். இவருக்கு கோட்டீசுவரம்மா என்ற மனைவி இருந்தார். இவரது இறுதிச் சடங்குக்கு ஒரு சிலர் மட்டுமே கலந்து கொண்டனர்.
குறிப்புகள்
பகுப்பு:கிருஷ்ணா மாவட்ட நபர்கள் பகுப்பு:2002 இறப்புகள் பகுப்பு:1915 பிறப்புகள்
மகாராஜா பதே சிங் அருங்காட்சியகம், வடோதரா
மகாராஜா பதே சிங் அருங்காட்சியகம் (Maharaja Fateh Singh Museum) இந்தியாவில் வதோதரா மாநிலத்தில் உள்ள மகாராஜாவின் அரண்மனைக்குள் (லட்சுமி விலாஸ் அரண்மனை ) அமைந்துள்ள ஒரு அருங்காட்சியகமாகும்.
வடோதரா சிறப்பு
பரோடா என்றும் அழைக்கப்படும் வடோதரா குஜராத்தில் அதிகமான மக்கள் தொகை கொண்ட நகரம் ஆகும். மக்கள் தொகையைப் பொறுத்தவரை அகமதாபாத் மற்றும் சூரத்துக்கு அடுத்தபடியாக இந்த நகரம் வருகிறது. இந்நகரில் 1 மில்லியனுக்கும் மேற்பட்டோர் வாழ்கின்றனர். இது அகமதாபாத் நகரின் தென்கிழக்குப் பகுதியில் விஸ்வாமித்ரி ஆற்றில் அமைந்துள்ளது. இது குஜராத்தின் கலாச்சார தலைநகரம் என்று பிரபலமாக அழைக்கப்படுகிறது. இங்கு மகாராஜா அரண்மனை மற்றும் பரோடா மகாராஜா சயாஜிராவ் பல்கலைக்கழகத்தின் இல்லம் உள்ளிட்ட பல இடங்கள் உள்ளன. வடோதராவில் உள்ள சுற்றுலா தலங்களின் அழகை கண்டு களிக்கவும் மகிழ்ச்சியுடன் தற்போது அதிகமான சுற்றுலாப் பயணிகள் இந்த நகரத்திற்கு வருகிறார்கள். நகரத்தில் பல்வேறு வகையான சுற்றுலா தலங்கள் உள்ளன. இதில் வடோதராவில் உள்ள அருங்காட்சியகங்கள் மிகவும் பார்க்க வேண்டிய இடங்களாகும். அவற்றில் முக்கியமான இடத்தைப் பெறுவது வடோதராவில் உள்ள மகாராஜா பதே சிங் அருங்காட்சியகம் ஆகும்.
கண்ணோட்டம்
thumb| குழந்தையாக மகாராஜா பதே சிங் ராவ் கெய்க்வாட் முன்னர் இந்த அருங்காட்சியகம் அமைந்துள்ள கட்டடமானது மகாராஜா குடும்பத்தைச் சேர்ந்த குழந்தைகளுக்கான பள்ளியாகச் செயல்பட்டு வந்தது. இந்த அழகான கட்டடம் இந்தோ சார்சனிக் கட்டடக்கலைப் பாணியில் அமைந்ததாகும். இந்த அருங்காட்சியகத்தில் புகழ்பெற்ற கலைஞர்களான ரபேல், டிடியன், முரிலோ ஆகியோரின் படைப்புகளும் உள்ளன. தற்போது மராட்டிய அரச குடும்பத்தைச் சேர்ந்த ஏராளமான கலைப் படைப்புகள் இந்த அருங்காட்சியகத்தில் காட்சிக்கு வைக்கப்பட்டுள்ளன. இந்த அருங்காட்சியகத்தில் மகாராஜா சர் மூன்றாம் சயாஜிராவ் கெய்க்வாட் இந்தியாவுக்கு வெளியே மேற்கொண்ட ஏராளமான பயணங்களின் போது சேகரிக்கப்பட்ட பலவிதமான கலைப் படைப்புகள் காட்சிக்கு வைக்கப்பட்டுள்ளன. இந்த அருங்காட்சியகத்தில் உள்ள முக்கிய கலைப் படைப்புகளாக ஐரோப்பிய மற்றும் இந்திய கலைஞர்களின் ஓவியங்கள், ராஜா ரவி வர்மாவின் ஓவியங்களின் தொகுப்பு உள்ளிட்டவற்றைக் காணலாம். அப்போதைய பரோடாவின் மகாராஜாவால் சிறப்பாக அப்பணிக்காக நியமிக்கப்பட்ட பெருமையைக் கொண்டவர். ராஜா ரவி வர்மா ஆவார். அங்கு காட்சிப்படுத்தப்பட்ட ஓவியங்களில் ராயல் குடும்பத்தின் உருவப்படங்களும் புகழ்பெற்ற இந்து புராணங்களை அடிப்படையாகக் கொண்ட ஓவியங்களும் முக்கியமானவையாகும்.
இந்த அருங்காட்சியகத்தில் பளிங்கு மற்றும் வெண்கலத்தில் ஆன சிற்பங்களின் தொகுப்புகள் காட்சிக்கு வைக்கப்பட்டுள்ளன. மகாராஜாவால் நியமனம் செய்யப்பட்ட மிகச் சிறந்த ஓவியக்கலைஞர்களால் வெண்கலத்தில் வடிக்கப்பட்ட மிகச் சிறந்த ஓவியங்களின் படிகளும் இங்கு காட்சியில் உள்ளன. அவ்வாறே சில ஓவியங்களின் அசலும் இங்கு காணப்படுகின்றன. மகாராஜாவால் நியமனம் செய்யப்பட்ட கலைஞர்களில் ஒருவரான இத்தாலிய கலைஞரான ஃபெலிச்சி என்பவருடைய படைப்புகள் அருங்காட்சியகத்தில் மட்டுமன்றி லட்சுமி விலாஸ் அரண்மனையையும் அலங்கரிக்கும் வண்ணம் அமைந்துள்ளன. ஃபெலிச்சியின் படைப்புகளில் சிலவற்றை அங்கு அமைந்துள்ள பொது பூங்காவில் காணலாம் (அங்குள்ள சயாஜி கார்டன் உள்ளூர் மக்களால் காமதி பாக் என்றும் அழைக்கப்படுகிறது).
இந்த அருங்காட்சியகத்தில் ஒரு ஓரியண்டல் காட்சிக்கூடம் உள்ளது, அதில் ஜப்பானிய மற்றும் சீன சிற்பங்கள் மற்றும் மகாராஜா இந்த நாடுகளுக்குச் சென்றபோது சேகரிக்கப்பட்ட பிற படைப்புகள் காட்சியில் வைக்கப்பட்டுள்ளன.
மேலும் காண்க
பகுப்பு:பரோடா சமஸ்தானம் பகுப்பு:குசராத் அருங்காட்சியகங்கள் பகுப்பு:இந்திய அருங்காட்சியகங்கள்
திருவத்திபுரம் வரதஆஞ்சநேயர் சுவாமி கோயில்
திருவத்திபுரம் வரதஆஞ்சநேயர் சுவாமி கோயில் தமிழ்நாட்டில் திருவண்ணாமலை மாவட்டம், திருவத்திபுரம் என்னும் ஊரில் அமைந்துள்ள ஆஞ்சநேயர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. [[தை மாதம்]] அனுமன்ஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள ஆஞ்சநேயர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆவூர்
ஆவூர் கும்பகோணம் – மன்னார்குடி சாலையில் உள்ளது. இந்த ஊரில் வாழ்ந்த நான்கு புலவர்களின் பாடல்கள் சங்கநூல் தொகுப்பில் இடம் பெற்றுள்ளன. ஆவூர் கிழார், ஆவூர் கிழார் மகனார் கண்ணனார், ஆவூர்க்காவிதிகள் சாதேவனார், ஆவூர் மூலங்கிழார். ஆகியோர் அந்தப் புலவர்கள்.
வெளி இணைப்புகள்
பகுப்பு:சங்க கால ஊர்கள்
அத்திப்பட்டு எல்லையம்மன் கோயில்
அத்திப்பட்டு எல்லையம்மன் கோயில் தமிழ்நாட்டில் திருவள்ளூர் மாவட்டம், அத்திப்பட்டு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படிப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோவை - 23 (நெல்)
கோ - 23 (CO 23) (வேளாண் வழக்கு ரங்கூன் சம்பா, ஆங்கிலம்: Rangoon samba ) எனப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழ்நாட்டின் நெல் வகையாகும்.
வெளியீடு
தமிழக கோவை மாவட்டத்தின், கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (TNAU), 1944 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
மேற்கோள்கள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
பட்டாடைகட்டி ஊராட்சி
பட்டாடைகட்டி ஊராட்சி (Pattadaikatti Gram Panchayat), தமிழ்நாட்டின் திருநெல்வேலி மாவட்டத்தில் உள்ள மேலநீலதநல்லூர் வட்டாரத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3263 ஆகும். இவர்களில் பெண்கள் 1618 பேரும் ஆண்கள் 1645 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வடநெற்குணம் ஊராட்சி
வடநெற்குணம் ஊராட்சி (Vada nerkunam Gram Panchayat), தமிழ்நாட்டின் விழுப்புரம் மாவட்டத்தில் உள்ள மரக்காணம் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2603 ஆகும். இவர்களில் பெண்கள் 1275 பேரும் ஆண்கள் 1328 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டொம் ஃபிரே
டொம் ஃபிரே  (Tom Fray , பிறப்பு: செப்டம்பர் 20 1979,  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டொம் ஃபிரே - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:வாழும் நபர்கள்
மீவுமனிதத்துவம்
மீவுமனிதத்துவம் (Transhumanism) (குறியீடாக H+ அல்லது h+) அல்லது மீமாந்தவியம் ஒரு பன்னாட்டு மெய்யியல் இயக்கமாகும். இது மாந்த அறிதிறனையும் உடலியங்கியலையும் பேரளவில் மேம்படுத்த கிடைக்கும் நுட்பமான தொழில்நுடபங்களை வளர்த்தெடுத்தும் பயன்படுத்தியும் மாந்த நிலைமையை உருமாற்றப் பரிந்துரைக்கிறது.
எளிமையாக, மீமாந்தவியம் என்பது மனிதரின் உடல் உள ஆற்றலை பெருகச் செய்ய உதவும் அறிவியல் தொழில்நுட்ப துறைகளுக்கு ஆதரவான ஒரு பன்னாட்டு இயக்கமாகும். குறிப்பாக ஊனம், வலி, நோய், முதுமை, இறப்பு போன்ற விரும்பப்படாத கூறுபாடுகளை குறைக்க அல்லது தீர்க்க இந்த இயக்கம் முனைகிறது. மீவுமனிதச் சிந்தனையாளர்கள் வளரும் அறிவியல் நுட்பங்களின் சாத்தியக்கூறுகளையும் அவற்றின் விளைவுகளையும் ஆய்ந்து கருத்துரை வழங்குகின்றனர்.
மீமாந்தவியச் சிந்தனையாளர்கள் மாந்தனின் வரம்புகளையும் அறநிலையையும் வெற்றிகாணவல்ல உருவாகும் புதிய தொழிநுட்பங்களின் வாய்ப்பு நலங்களையும் அச்சுறுத்தல்களையும் அத்தொழில்நுட்பங்களின் வரம்புகளையும் ஆய்வு செய்கின்றனர். மிகப் பொதுவான மீமாந்தவியலாளரின் ஆய்கோள் மாந்தர் நாளடைவில் பின்னைமாந்தராக மாறவல்லவர் என்பதும் அப்பின்னைமாந்தரின் வல்லமைகளும் ஆற்றலும் இப்போதைய நிலைமையைவிட பேரளவில் ஆழமும் விரிவும் பெற்றிருக்கும் என்பதும் ஆகும்.
"மீமாந்தவியம்" என்ற சொல்லின் நிகழ்காலப் பொருள் எதிர்காலவியலின் முதல் பேராசிரியர்களில் ஒருவரால் விளக்கமுற்றது. இவர் "மாந்தன் பற்றிய புதிர கருத்துப்படிமங்கள்" எனும் பாட்த்தை புதிய பள்ளியில் 1960 களில் பயிற்றுவித்தார். அப்போது அவர் தொழில்நுட்பங்களுக்கு ஏற்றுப் பின்னைமாந்தராகப் பெயரும் மக்களையும் அவர்களது வாழ்க்கைமுறையையும் உலகப் பார்வையையும் இனங்காணத் தொடங்கியிருந்தார். இந்த உறுதிப்பாடு மேக்சுமோர் எனும் பிரித்தானிய மெய்யியலாளருக்கு எதிகால மெய்யிய்லான மீமாந்தவியத்தின் நெறிமுறைகளை 1990 ஆம் ஆண்டளவில் மெல்ல விவரிக்கத் தொடங்குவதற்கான அறிவார்ந்த பின்னணியை அமைத்து தந்ததோடு, கலிபோர்னியாவில் அறிவாளிகளை அணிதிரட்டவும் வழிவகுத்தது. இந்த முயற்சி உலகளாவிய நிலையில் விரிவடைந்து மீமாந்தவிய இயக்கத்தை வளர்த்தெடுத்தது. அறிவியல் புனைவுப் பணிகளால் பெருந்தாக்கமுற்று, மீமாந்தவியப் பார்வை பல ஏற்பாளரையும் எதிர்ப்பாளரையும் கவர்ந்து, அறிவியல், சமயம் சார்ந்த பலவகை சிந்தணையாளரை அணிதிரளச் செய்தது
பென் அரசு பல்கலைக்கழக பதிப்புத் துறையும் சுட்டிபன் இலாரன்சு சோர்குனரும் சமூகவியலாளர் ஜேம்சு அகுசும் ஒருங்கிணைந்து 2017 இல் " பின்னைமாந்த ஆய்வுகள் இதழ்" எனும் இதழை நிறுவினர். இதுவே வெளிப்படையாக மீமந்தவியத்துக்கும் பின்னைமாந்தவியத்துக்கும் உருவாகிய இதழாகும். இதன் இலக்கு பின்னைமாந்தவியம், மீமாந்தவியம் ஆகியவற்ரை விளக்குதலும் இந்த இரு இயக்கங்களின் பண்பாட்டு நடவடிக்கைகளை அலசுதலுமாகும்.
மீமாந்தர்
மீமாந்தன் எனும் கருத்துப்படிமம் மாந்தனுக்கும் பின்னை மாந்தனுக்கும் தொடர்புள்ல உடனடி மாந்த வடிவமாகும். சுருக்கமாக்க் கூறவேண்டுமானால், மீமாந்தன் மாந்தனைப் போன்ற உருவும் ஆனால் செந்தர மாந்தனைவிட கூடுதலான ஆற்றல்களும் திறன்களும் பெற்ற உடனடியான் மாந்தப் படிமலர்ச்சியினன் ஆவான் என்பதைக் குறிக்கும். இந்த்த் திறன்களில் மேம்பட்ட அறிதிறன், தன்னுணர்வு, வலிமை, ஆயுள் ஆகியன அடங்கும். மீமாந்தர் அறிவியல் புனைவில் சிலவேளைகளில் மரபன்திருத்த மாந்தராகப் புனையப்படுவதுண்டு.
எளிமையாக, மீமாந்தர் என்பது படிமலர்ச்சிக்கு அமைய மனிதரில் இருந்து அலலது மனிதருக்கு அடுத்தபடியாக ஆதிக்கம் செய்யபோகும் வருங்கால உயிரினம். இது தற்போது ஒரு கருதுகோளே. மரபணு பொறியியல், தானியங்கியல், மீநுண் தொழில்நுட்பம் போன்ற நுட்பங்கள் மீவுமனிதரை உந்துவிக்ககூடும் என்று சிலர் எதிர்வுகூறுகின்றனர்.
மீவுமனிதர் என்பது மீவியற்கை மனிதர் என்று பொருள்படாது.
மீமாந்தவியத்தின் முன்வகைமைகள்
நிக் போசுட்ட்ரோமின் கூற்றுப்படி, மாந்தனின் பெயர்வ்நிலை குறித்த தூண்டல்கள், கில்காமேசு காப்பியத்தில் இறக்காமல் வாழ்தல் குறித்த வேட்கையிலும் என்றும் மாறாத இளமையும், வாழ்வின் துறக்க உலகமும் முதுமை தவிர்த்தல், இறப்பு தவிர்த்தல் போன்ற வரலாற்ரு வேட்கைகளிலும் காணப்படுகின்றன.
வெளி இணைப்புகள்
பகுப்பு:செயற்கை அறிதிறன் பகுப்பு:உயிர் அறவியல் பகுப்பு:மெய்யியல் வரலாறு பகுப்பு:அறிவியலின் வரலாறு பகுப்பு:மீமாந்தவிய அரசியல் பகுப்பு:தொழில்நுட்பமும் சமூகமும் பகுப்பு:எதிர்காலவியல்
சனனி ஐயர்
ஜனனி ஐயர் என்பவர் (janani iyer), ஓர் இந்தியத் திரைப்பட நடிகையாவார். பல தமிழ் விளம்பரங்களில் நடித்துள்ள இவர், அவன் இவன் திரைப்படத்தின் மூலம் பிரபலமானார்.
ஆரம்ப வாழ்க்கை
ஜனனி ஐயர் சென்னையில் உள்ள ஓர் தமிழ்க் குடும்பத்தில் பிறந்து, வளர்ந்தார். சென்னை கோபாலபுர த்திலுள்ள தயானந்த ஆங்கிலோ வேதப்பாடசாலையில் பள்ளிப்படிப்பை படித்து முடித்தார். பின்னர் சென்னையில் உள்ள சவீதா பொறியியல் கல்லூரி யில் கணினி அறிவியல் பிரிவை படித்து முடித்தார்.
மேற்கோள்கள்
பகுப்பு:வாழும் நபர்கள் பகுப்பு:1989 பிறப்புகள் பகுப்பு:1987 பிறப்புகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:சென்னை நடிகைகள்
சீனி அரியாரம்
சீனி அரியாரம் என்பது தமிழர் சமையலில் இடம்பெறும் ஒரு பலகாரம் ஆகும். அரிசி மா, அரிசிக் குறுநெல், சீனி ஆகிய மூன்றையும் கலந்து, சுடுதண்ணீர் விட்டு குழைத்து, மெல்லிதாகத் தட்டி பொரித்து எடுக்க வேண்டும்.
மஸ்கட் சர்வதேச விமான நிலையம்
மஸ்கட் சர்வதேச விமான நிலையம், ஓமான் நாட்டின் மஸ்கட்டில் உள்ளது. இது 21 km2 பரப்பளவில் அமைந்துள்ளது. இந்த நிலையத்தில் ஒரு முனையம் உள்ளது. புதிதாக கட்டப்படுகின்ற முனையத்தில் ஆண்டு தோறும் 1.2 கோடி பயணியர் வந்து செல்லலாம். ஓமான் ஏர் எனப்படும் தேசிய வானூர்தி சேவை இங்கிருந்து விமானங்களை இயக்குகிறது.
இணைப்புகள்
பகுப்பு:ஓமானின் வானூர்தி நிலையங்கள்
அ. கந்தன்
'''அ. கந்தன்''' (பி. 1937) மலேசியாவின் மூத்த தமிழ் எழுத்தாளர்களுள் ஒருவராவார். இவர் ஓய்வுபெற்ற தமிழ் ஆசிரியரும் ஆவார்.
இலக்கியத்துறை
1960ஆம் ஆண்டு முதல் சிறுகதைகள், நாடகங்கள், குறுநாவல் போன்ற தமிழ்ப் படைப்பிலக்கியங்களையும், கட்டுரைகளையும் படைத்துவரும் இவரின் ஆக்கங்கள் மலேசிய தேசிய தினசரிகளிலும், வார இதழ்களிலும் மற்றும் மலேசியா சிற்றிதழ்களிலும் பிரசுரமாகியுள்ளன.
புனைப்பெயர்கள்
இவர் 'தமிழ் மகன்', 'வள்ளுவதாசன்' ஆகிய புனைப்பெயர்களால் தமிழ் இலக்கியம் படைத்து வருகின்றார்.
விருதுகளும், பரிசுகளும்
மேலும், பல மலேசியா நிறுவனங்களினால் விருதுகளும், பரிசில்களும் வழங்கி கௌரவிக்கப்பட்டுள்ளார்.
ஆய்வுக்கூட இறைச்சி
ஆய்வுக்கூட இறைச்சி (In vitro meat) என்பது செயற்கையாக உற்பத்தி செய்யப்பட்ட இறைச்சி ஆகும். அதாவது ஒரு உயிரிள்ள விலங்கிடம் இருந்து பெறப்படாமல், செயற்கையாக ஆய்வுகூடத்தில் உற்பத்தி செய்யப்படுவது. இத்தகைய இறைச்சிகள் பரிசோதனை முறையில் 2003 உற்பத்தி செய்யப்படுகின்றன. எனினும் இவை பொதுச் சந்தைக்கு வர சில ஆண்டுகள் எடுக்கும். விலங்குகளை வளர்த்து கொன்று உண்ணாமல் இவை பெறப்படுவதால், இவற்றை மிருக உரிமை அமைப்பான PETA ஆதரித்துள்ளது.
மேற்கோள்கள்
பகுப்பு:உயிரித் தொழில்நுட்பம் பகுப்பு:இறைச்சி
சவுதி அரேபிய நாட்டுப்பண்
சவுதி அரேபிய நாட்டுப்பண் ( National Anthem of The Kingdom Saudi Arabia ) (النشيد الوطني السعودي) அதிகாரப்பூர்வமாக 1950 ஆண்டு பாடல் வரிகளின்றி ஏற்கப்பட்டு, முப்பது ஆண்டுகள் சொற்களின்றி இசைவடிவம் மட்டும் இருந்தது. மீண்டும் 1984 இல் பாடல்வரிகளுடன் ஏற்கப்பட்டது. இதன் மூல இசையமைப்பாளரான அப்துல் ரகுமான் அல் கதீப் (عبد الرحمن الخطيب) 1947 ஆண்டு இசையமைத்தார். இந்த முல இசைக்கு செராஜ் ஒமர்  (سراج عمر) என்பவரால் வாத்திய இசை சேர்க்கப்பட்டு, இப்ராகிம் கஃபாஜியின்  (إبراهيم خفاجي) பாடல்வரிகள் சேர்க்கப்பட்டன.
வெளி இணைப்புகள்
பகுப்பு:நாட்டுப்பண்கள் பகுப்பு:சவூதி அரேபியா
மௌத்கல்யாயனர்
மௌத்கல்யாயனர் (Maudgalyāyana) (கி மு 568 - 484) கௌதம புத்தரின் முதன்மைப் பத்து சீடர்களில் ஆனந்தருக்கு அடுத்து இரண்டாவதாக விளங்கியவர். கௌதம புத்தருக்கு இடது கையாக விளங்கியவர்.
வேதியர் குடியில் பிறந்த இவரின் தாயார் பெயர் மொக்கலீ ஆகும். புத்தத்தன்மை பெற்றவர்களில் சுபூதி மற்றும் சாரிபுத்திரர் உடன் இவரும் ஒருவராவார். தெய்விக ஆற்றல் பெற்ற புத்தரின் சீடர்களில் ஒருவர். மற்றவர் சாரிபுத்திரர் ஆவார்.
கௌம புத்தரின் மகன் ராகுலனுக்கு குருவாக அமைந்தவர்.
வயது முதிர்வின் போது புத்தரிடமிருந்து விடை பெற்று, தான் பிறந்த மகதத்தின் கோலிதா கிராமத்திற்கு திரும்பிச் செல்கையில் காலசிலா நகரத்தில் உள்ள ஒரு குகை அருகே கள்வர்களின் வாளால் கொல்லப்பட்டார்.
வெளி இணைப்புகள்
பகுப்பு:புத்தரின் சீடர்கள்
அனசுயா சங்கர்
திரிவேணி என்ற தனது புனைப்பெயரால் பிரபலமாக அறியப்பட்ட அனசுயா சங்கர் (Anasuya Shankar) (1 செப்டம்பர் 1928 - 29 சூலை 1963), கன்னட மொழியில் நவீனப் புனைகதைகளை எழுதிய இந்திய எழுத்தாளர் ஆவார். இவரது பல புதினங்கள் திரைப்படமாக உருவாக்கப்பட்டுள்ளன. மிக முக்கியமாக, பெல்லி மோடா (1967) மற்றும் ஷரபஞ்சாரா (1971) - இவை இரண்டும் நடிகை கல்பனா நடித்து புட்டண்ணா கனகல் இயக்கியுள்ளார். இவரது சிறிய கதைகள் தொகுப்பு சமஸ்யய மாகு 1950 இல் தேவராஜா பகதூர் பரிசை வென்றது. இவரது புதினமான அவலா மனே 1960 இல் கர்நாடக சாகித்ய அகாதமி விருதைப் பெற்றது.
வாழ்க்கை
இவர், 1928 செப்டம்பர் 1 ஆம் தேதி பிரித்தானிய இந்தியாவின் முந்தைய மைசூர் இராச்சியத்தில் (இன்றைய மைசூர், கர்நாடகா) மைசூரின் சாமராஜபுரம் புறநகரில், பி. எம். கிருஷ்ணசாமி மற்றும் தங்கம்மா ஆகியோருக்கு பிறந்தார். இவர் பாகீரதி என்றும் அழைக்கப்பட்டார். இவருக்கு ஆர்யாம்பா பட்டாபி என்ற ஒரு தங்கை இருந்தார். இவர் ஒரு எழுத்தாளராகவும் இருந்தார். இவரது குடும்பத்தில் இவரது மாமா பி.எம்.ஸ்ரீகாந்தையாவும், உறவினர் வாணியும் எழுத்தாளர்கள் ஆவர்.
மைசூரில் உள்ள மகாராணி கலைக் கல்லூரியில் தனது இளங்கலை பட்டப்படிப்பில் தங்கப்பதக்கம் பெற்ற இவருக்கு, 1947 ஆம் ஆண்டில், அரசியல் அறிவியலில் சிறந்து விளங்கியதற்காக சித்தேகவுடா தங்கப் பதக்கம் வழங்கப்பட்டது. மைசூரில் உள்ள சாரதா விலாச கல்லூரியில் ஆங்கில பேராசிரியரான எஸ்.என்.சங்கரை (1925–2012) 1951 இல் திருமணம் செய்து கொண்டார்.
மகாத்மா காந்திக்கு மரியாதை செலுத்தும் விதமாக இவர் திரிவேணி என்ற புனைப் பெயரை ஏற்றுக்கொண்டார். காந்தியின் மரணத்தைத் தொடர்ந்து அவரது அஸ்தி, கங்கையின் பிற இணை நதிகளான யமுனை ஆறு மற்றும் திரிவேணி சங்கம் என்று அழைக்கப்படும் கண்ணுக்கு தெரியாத சரசுவதி ஆறு ஆகியவற்றின் சங்கமத்தில் கரைக்கப்பட்டது. மைசூரில் உள்ள மிஷன் மருத்துவமனையில் மீரா என்ற குழந்தையைப் பெற்றெடுத்த 10 நாட்களுக்குப் பிறகு,சூலை 29, 1963 அன்று இவர் நுரையீரல் அடைப்பு காரணமாக இறந்தார்.
தொழில்
திரிவேணி, அபஸ்வரா என்ற தனது முதல் புதினத்தை1953 இல் வெளியிட்டார். அதன் பிறகு, இவர் 20 புதினங்களையும், 3 சிறுகதைத் தொகுப்புகளையும் வெளியிட்டார். இவரது புதினக்களில் முக்கியமாக பெண்கள் எதிர்கொள்ளும் உளவியல் பிரச்சினைகள், அவர்களின் உணர்ச்சிகள் மற்றும் ஏமாற்றங்கள் ஆகியவற்றை அடிப்படையாகக் கொண்ட கதைகளாக இருந்தன. இவரது  'தவரேய கோலா ' என்ற புதினம் சாகித்ய அகாடமி விருதை வென்றது.
மேற்கோள்கள்
பகுப்பு:கன்னட எழுத்தாளர்கள் பகுப்பு:கன்னட மக்கள் பகுப்பு:1963 இறப்புகள் பகுப்பு:1928 பிறப்புகள்
பிரெட் இலாரன்சு விப்பிள்
பிரெட் இலாரன்சு விப்பிள் (Fred Lawrence Whipple) (நவம்பர் 5, 1906 – ஆகத்து 30, 2004) ஓர் அமெரிக்க வானியலாளர் ஆவார். இவர் ஆர்வார்டு வான்காணகத்தில் 70 ஆண்டுகல் பணிபுரிந்தார்.இவர் சில குறுங்கோள்களைக் கண்டுபிடித்தார். வால்வெள்ளிக்கான தூசுப்பந்து கருதுகோளை உருவாக்கினார். இவர் விப்பிள் கவசத்தை வடிவமைத்தார்.
வாழ்க்கை
வானியலில் வகுப்பெடுத்தபடி, இவர் பெர்க்கேலி கலிபோர்னியா பல்களைக்கழகத்தில் தன் முனைவர் பட்டத்தை 1931 இல் பெற்றார். பட்டம் படிக்கும் போதே இவர் புதிதாக்க் கண்டுபிடிக்கப்பட்ட குட்டைக்கோளான புலூட்டோவின் வட்டணையின் வடிவத்தைப் படமாக வரைய உதவியுள்ளார். இவர் 1931 இல் ஆர்வார்டு கல்லூரி வான்காணகத்தில் சேர்ந்தார். வால்வெள்ளிகளின் இயக்கத்தடங்களைப் பற்றி ஆய்வு செய்தார். அவை, உடுக்கணவெளியில் அல்லாமல், சூரியக் குடும்பத்துக்கு உள்ளேயே தோன்றுவதை உறுதிப்படுத்தினார். 1933 இல், he discovered the periodic comet 36P/விப்பிள் எனும் குறிப்பிட்ட அலைவுநேரம் உள்ள வால்வெள்ளியையும் குறுங்கோள் 1252 செலெழ்சியாவையும் கண்டுபிடித்தார். மற்ற ஐவரோடு இணைந்து இவர் ஐந்து அலைவில்லா வால்வெள்ளிகளையும் கண்டுபிடித்தார். இவற்றில் முதலாவது C/1932 P1 பெல்டியர்-விப்பிள் ஆகும். இதை தனியாக இலெசுலி பெல்டியர்எனும் பயில்நிலை வானியலாளரும் கண்டுபிடித்தார்.
Target...Earth? எனும் அறிவியல் ஆவணப்படத்தில் விப்பிள் ஒருமுறை தோன்றுகிறார் (1980).
விப்பிள் 2004 இல் தன் 97 ஆம் அகவையில் இறந்தார்.
தகைமைகள்
விருதுகள்
இவரது பெயர் இடப்பட்டவை
வெளி இணைப்புகள்
பகுப்பு:அமெரிக்க வானியலாளர்கள் பகுப்பு:குறுங்கோள் கண்டுபிடிப்பாளர்கள் பகுப்பு:வால்வெள்ளி கண்டுபிடிப்பாளர்கள் பகுப்பு:கோள் அறிவியலாளர்கள் பகுப்பு:1906 பிறப்புகள் பகுப்பு:2004 இறப்புகள் பகுப்பு:சிறுகோள் கண்டுபிடிப்பாளர்கள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
கனடா டொலர்
கனடா டொலர் (currency code CAD) கனடாவின் நாணயம் ஆகும். 2011 ஆம் ஆண்டின் கணக்கின்படி, கனேடிய டோலர் அதிகமாகப் பயன்படுத்தப்படும் ஏழாவது நாணயம் ஆகும். இது நூறு செண்டுகளாக பிரிக்கப்பட்டுள்ளது. இது கனேடிய வங்கியினால் அச்சடிக்கப்படுகிறது. கனடா முழுவதும் இப்பணம் செல்லுபடியாகும் எனினும் அருகிலுள்ள பியரி மற்றும் மகுலின் தீவுகளும் (பிரான்சுக்குச் சொந்தமானவை) பயன்படுத்துகின்றன. னித இது 1858ம் ஆண்டில் இருந்து நடைமுறையில் இருக்கின்றது. இதை சுருக்கமாக $ அல்லது C$ குறியீட்டை பயன்படுத்தி குறிப்பர். "CAD", "CAD$", "CA$", "Can$" போன்ற குறியீடுகளும் பயன்படுத்தப்படுவதுண்டு. பணம் மட்டுமின்றி, 1, 2, 5, 10, 25, 50 செண்டுகளும் அச்சடிக்கப்படுகின்றன.
மேலும் பார்க்க
பகுப்பு:கனடியப் பொருளாதாரம் பகுப்பு:நாணயங்கள்
ஜான் ஃபிரை
ஜான் ஃபிரை  (John Fry , பிறப்பு: நவம்பர் 13 1961,  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஃபிரை - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1961 பிறப்புகள் பகுப்பு:வாழும் நபர்கள்
நியூயார்க்கு வேதாந்த சங்கம்
நியூயார்க்கு வேதாந்த சங்கம் (Vedanta Society of New York)  1894 ஆம் ஆண்டு நவம்பர் மாதத்தில்  அமெரிக்காவின் நியூயார்க்கில் இந்திய இந்து துறவி சுவாமி விவேகானந்தரால் நிறுவப்பட்டது. 1897 ஆம் ஆண்டில், இராமகிருட்டிணரின் மற்றொரு சீடரான சுவாமி அபேதானந்தா அமெரிக்காவிற்கு வந்து சங்கத்தின் பொறுப்பை ஏற்றுக்கொண்டார். 1921 ஆம் ஆண்டு வரை சங்கத்தின் தலைவராகவும் இருந்தார். வேதாந்த சங்கமானது இஇராமகிருட்டிண மடத்தின் மத துறவற அமைப்பு மற்றும் இராமகிருட்டிணா சமயப் பரப்பு பணியகம் ஆகியவற்றுடன் இணைக்கப்பட்டுள்ளது.
1894–1921
விவேகானந்தர் அமெரிக்காவிலும் இங்கிலாந்திலும் பல இடங்களுக்குப் பயணம் செய்து 1897 ஆம் ஆண்டில் இந்தியா திரும்பினார். இராமகிருட்டிணரின் மற்றொரு நேரடி சீடரான அபேதானந்தா, அதே ஆண்டில் அமெரிக்கா சென்று சங்கத்தின் பொறுப்பை ஏற்றார். அவர் 1921 வரை இந்தியா திரும்பும் வரை அதன் தலைவராக இருந்தார். ஒரு தலைவராக, அபேதானந்தா சங்கத்தை கட்டமைக்க உதவினார் மற்றும் சங்கம் நியூயார்க் சட்டத்தின் கீழ் இணைக்கப்பட்டது.
1921 முதல் தற்போது வரை
thumb ஆரம்பத்தில் ஒரு வாடகை வீட்டில் இயங்கி வந்த சங்கம் பலமுறை இடமாற்றம் செய்யப்பட்டது. 1921 ஆம் அண்டில் சங்கம் 34 மேற்கு 71 ஆவது தெருவில் குடியேறி தலைமையகத்தை நிறுவியது. இதுவே சங்கத்தின் முகவரியாக உள்ளது.
சங்கம் தொடங்கப்பட்ட காலத்திலிருந்து ஆறு தலைவர்கள் இருந்துள்ளனர். சுவாமி ததாகதானந்தா 1977 ஆம் ஆண்டு முதல் 25 சூன் 2016 இறக்கும் வரை தலைவராக இருந்தார். சுவாமி சர்வப்ரியானந்தா, நியூயார்க்கின் வேதாந்த சங்கத்தின் அமைச்சராகவும் ஆன்மீகத் தலைவராகவும் நியமிக்கப்பட்டு, 2017 ஆம் ஆண்டு சனவரி மாதம் 6, ஆம் தேதியன்று தனது கடமைகளை ஏற்றுக்கொண்டார்.
செயல்பாடுகள்
சங்கம் இராமகிருட்டிண மடத்தின் மதத் துறவற அமைப்பு மற்றும் இராமகிருட்டிணா பணியகம் ஆகியவற்றுடன் இணைக்கப்பட்டுள்ளது, மேலும் நூலகம், புத்தகக் கடை மற்றும் பிரார்த்தனை கூடம் ஆகியவற்றையும் சங்கம் கொண்டுள்ளது. அவர்கள் சிறீ இராமகிருட்டிணரின் நற்செய்தி குறித்து வாராந்திர விரிவுரை வகுப்புகளை நடத்துகிறார்கள். கருத்தரங்குகள் மற்றும் மாநாடுகள் தொடர்ந்து ஏற்பாடு செய்யப்படுகின்றன.
புற இணைப்புகள்
பகுப்பு:நியூயார்க் நகரம் பகுப்பு:இந்து சமய அமைப்புகள்
குழு
குழு (group) என்பது இரண்டுக்கு மேற்பட்டவை சேர்ந்து இருப்பதை குறிப்பதற்குப் பயன்படுத்தப்படுகிறது.
அறிவியல்
அண்டவியல்
ஒளிப்பதிவாளர்
திரைப்பட ஒளிப்பதிவாளர் அல்லது ஒளிப்பதிவாளர் (Cinematographer) என்பவர் ஒரு திரைப்படம் இயக்குநரால் உருவாக்கப்படுவதை ஒளிப்படமாக அதாவது காணொளியாகப் பதிவு செய்பவர் மற்றும் திரைப்பட வடிவ நேர்த்தியினை, துல்லியத்தை, அழகினை வெளிக்காட்டுபவர் எனலாம்.
ஓர் ஓளிப்பதிவாளர் திரைக்களத்தை மன ஓவியமாகத் தீட்டி, திரைப்படத்தின் கலை மற்றும் நாடகத்தன்மையின் அங்கங்களைக் கட்டுப்படுத்தி தொழில்நுட்ப வசதிகளைக் கொண்டு தன் புதுப் புது சிந்தனை ஆற்றலைக் கொண்டு திரைப்படக் காட்சிகளை வடிவமைக்கும் கலைஞராவார். முழு நேரங்களில் திரைப்பட ஒளிப்பதிவாளரின் சுதந்திரம் இருக்காது எனினும், திரைப்பட இயக்குநர் அல்லது தயாரிப்பாளரினால் தேர்வு செய்யப்பெற்ற களத்தை ரசிக்கும்படி படைக்கும் திறன் முற்றும் ஒளிப்பதிவாளரின் திறன் பால் மட்டுமே உள்ளது. பல நிறுவனங்கள் ஒளிப்பதிவாளர்க்கென சான்றிதழுடன் பயிற்சியளித்து வருவதைக் காணலாம். அமெரிக்கா நாடு 100 வது ஒளிப்பதிவாளர்கள் தினத்தை 2020 ஆம் ஆண்டு கொண்டாடியது.
இராதா பூவேந்திரன்
இராதா பூவேந்திரன் (Radha Poovendran ) அமெரிக்காவிலுள்ள வாசிங்டன் பல்கலைக்கழகத்தில் மின் மற்றும் கணினி பொறியியல் துறையில் பேராசிரியராக உள்ளார். வலைப்பின்னல் பாதுகாப்பு ஆய்வகத்தின் நிறுவன இயக்குநராகவும், வாசிங்டன் பல்கலைக்கழகத்தின் தகவல் உத்தரவாத ஆராய்ச்சிப் பிரிவின் இணை இயக்குநராகவும்   செயற்பட்டு வருகிறார். இப்பல்கலைக்கழகத்தின் தகவல் பாதுகாப்பு கல்வி மற்றும் வலைப்பின்னல் கல்வி பரப்புரை ஆலோசனைக் குழுவின் உறுப்பினராகவும் இருந்துள்ளார்.
தேசிய அறிவியல் அறக்கட்டளையுடன் இணைந்து, இவர் 2016 ஆம் ஆண்டு   இணைக்கப்பட்ட சமூகங்கள் ஆராய்ச்சி மற்றும் கல்வி தொடர்பான பட்டறையின் தலைவராகவும் முதன்மை ஆய்வாளராகவும் பணியாற்றினார்.
பூவேந்திரனின் ஆராய்ச்சி கம்பியிலா மற்றும் உணரி வலைப்பின்னல் பாதுகாப்பு, எதிர் படிமமாக்கல், பொது கம்பியிலா வலைப்பின்னல்களின் தனியுரிமை மற்றும் இணையவெளி பாதுகாப்பு  ஆகியவற்றில் கவனம் செலுத்துகிறது. ஓர் இணை ஆசிரியராக இத்தலைப்பு தொடர்பான நூல்கள் சிலவற்றையும் பூவேந்திரன் எழுதியுள்ளார். மின்னியல், மின்னணுவியல் பொறியாளர் கழக உறுப்பினர் தகுதி மற்றும் சிறந்த முன்னாள் மாணவர் உள்ளிட்ட பல விருதுகளை இராதா பூவேந்திரன் பெற்றுள்ளார்.
மேற்கோள்கள்
பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:இந்திய அமெரிக்கர்கள் பகுப்பு:மின் பொறியியலாளர்கள்
மமூனா ஆசுமி
மமூனா ஆசுமி (ஆங்கிலம்: Mamoona Hashmi; ) என்பவர் பாக்கித்தான் அரசியல்வாதி ஆவார். இவர் பாக்கித்தானின் தேசிய சட்டமன்ற உறுப்பினராக பணியாற்றினார்.
அரசியல் வாழ்க்கை
2002ஆம் ஆண்டு பாக்கித்தான் பொதுத் தேர்தலில் பஞ்சாபிலிருந்து பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராகப் போட்டியிட்டு மமூனா ஆசுமி பாக்கித்தானின் தேசிய சட்டமன்றத்திற்குத் தேர்ந்தெடுக்கப்பட்டார்.
2008ஆம் ஆண்டு பாக்கித்தான் பொதுத் தேர்தலில் பஞ்சாபிலிருந்து பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராக பாக்கித்தானின் தேசிய சட்டமன்றத்திற்கு மீண்டும் தேர்ந்தெடுக்கப்பட்டார். பாக்கித்தான் தெஹ்ரீக்-எ-இன்சாப் கட்சியில் சேர்ந்த பிறகு 2012-ல் இவர் தனது தேசிய சட்டமன்ற உறுப்பினர் பதவியிலிருந்து விலகினார்.
தனிப்பட்ட வாழ்க்கை
மமூனா ஆசுமி அரசியல்வாதியும் முன்னாள் மத்திய அமைச்சருமான ஜாவேத் ஆசுமிக்கு மகளாகப் பிறந்தவர் ஆவார்.
மேற்கோள்கள்
<references group="" responsive="0"> பகுப்பு:வாழும் நபர்கள் பகுப்பு:பாக்கித்தானியர்கள்
சங்க நிதி (இறைவி)
ஒன்பது வகையான நிதிகளுள் (நவ நிதிகள்) சங்க நிதிக்குரிய தெய்வமாக சங்க நிதி உள்ளார். இவரை சங்க லட்சுமி எனவும் அழைக்கின்றனர். சங்க நிதி தன்னுடைய கைகளில் செல்வச் செழிப்பினைக் குறிக்கும் அடையாளமான வலம்புரிச் சங்கினை வைத்துள்ளார்.
இவரை குபேரனின் மனைவியாக புராணங்கள் குறிப்பிடுகின்றன. alt=sanga nthi|thumb|சங்க நிதி சங்க நிதி, பதும நிதி என இரு தெய்வ மகளிரிடமும் குபேரன் தன் செல்வங்களைக் கொடுத்து வைத்துள்ளதாக நம்பப்படுகிறது.
சங்கநிதி, பதுமநிதி என இருநிதிகளும் எப்போதுமே ஒருசேர இருக்கின்றனர்.
மந்திரம்
ஓம் ஸ்ரீம் க்லீம் சங்கநிதயே நம: சூர்ய வாசாய மாணிக்க ரத்னப்ரியாய கமல புஷ்ப வாசாய சங்கரூபே நிதிதேவாயநம: ஆவாகயாமி.
இயற்கை உரம்
thumb|right|200px|குப்பைகள் மக்கி இயற்கை உரமாக மாறும் பொழுது நடை பெறும் ஆக்சிஜனில்லா வினைகளால் விரும்பத்தகாத மணம் கொண்ட வாயுக்கள் வெளியேறக்கூடும்
வேளாண்மையில், இயற்கை உரம் (Manure) என்பது மண்ணூட்டப் பொருளாகப் பயன்படுத்தப்படும் உயிரினங்களிலிருந்து கிடைக்கும் பொருள்களைக் குறிக்கும். இவை கரிம /சேதனப் பொருட்களாலானதாக இருப்பதனால் கரிம /சேதன உரம் அல்லது சேதனப் பசளை (Organic Fertilizer) எனவும் அழைக்கப்படும். ஆடு, மாடு, கோழி போன்ற விலங்குகளின் கழிவுப் பொருட்கள், அவற்றிற்கு உணவாக வழங்கப்பட்டு, கழிக்கப்பட்ட வைக்கோல், மற்றும் இலை, தழைகள், மண்ணிற்கு இயற்கையாக உரமாகக் கூடிய தாவரங்கள் போன்றவை வேளாண்மையில் பயன்படுத்தப்படும் இயற்கை உரங்களாகும். இயற்கை உரம் இடுவதால் செடிகளுக்குத் தேவையான சத்து கிடைப்பதுடன் மண்ணின் தன்மையும் மாறாது பாதுகாக்கப்படும்.
விலங்குத் தொழுவங்களில் இருந்து பெறப்படும் கழிவுகள் தொழு உரம் அல்லது எரு (animal manure or farmyard manure) எனப்படும். இதில் மாட்டுச் சாணம், ஆட்டுப் புழுக்கை, அவற்றின் சிறுநீர் போன்ற விலங்குகளின் கழிவுகளுடன், அவற்றிற்கு உணவாக வழங்கப்பட்டு மீந்திருக்கும் தாவரக் கழிவுகளும் சேர்த்துக் கொள்ளப்படும். பயிர்களுக்குத் தேவைப்படும் பல முக்கிய ஊட்டச்சத்துக்களை எரு கொண்டுள்ளது. இது தாவரத்தின் வளர்ச்சிக்கு இடப்படும் சத்துப் பொருளாகும்.
தாவரங்கள், அவற்றின் இலை, தழைகளைக் கொண்ட பகுதிகளிலிருந்து பெறப்படும் உரமானது பசுந்தாள் உரம் (Green manure) எனப்படும். குறிப்பிட்ட ஒரு பயிர் வேளாண்மைக்கு உட்படுத்து முன்னர், மண்ணுக்கு அதிக ஊட்டம் வழங்கக்கூடிய வேறொரு பயிரைக் குறிப்பிட்ட நிலத்தில் இட்டு, வளர்த்துப் பின்னர், அவற்றை அதே நிலத்தில் உழுது சேர்க்கும்போது, மண்ணுக்குத் தேவையான ஊட்டம், பசுந்தாள் உரமாக வழங்கப்படும். பொதுவாக நைட்ரசன் ஊட்டக்கூறு அதிகமாகக் கொண்ட அவரையினத் தாவரங்கள் இதில் பயன்படுத்தப்படும்.
சிலசமயம் இவ்வகையான கழிவுகளில் இருந்தோ, அல்லது சில தாவர வித்துக்களில் இருந்தோ நீரகற்றப்பட்டு, செறிவான உரம் தயாரிக்கப்படும். அது செறிவான கரிம/சேதன உரம் (Concentrated organic fertilizer) எனப்படும்.
விலங்கு எரு அல்லது தொழு உரம்
விலங்குகளிலிருந்து பெறப்படும் கழிவுகள் அல்லது கால்நடை வளர்ப்பு வேளாண்மையில், கால்நடைகளிலிருந்து பெறப்படும் கழிவுகளும், அவற்றிற்கான தொழுவங்களிலிருந்து பெறப்படும் கழிவுகளும் இயற்கை உரமாகப் பயன்படுத்தப்படலாம். இவ்வகை கழிவுகளில் தாவர வளர்ச்சிக்குத் தேவையான பல ஊட்டக்கூறுகள் கிடைக்கின்றன.
பசுந்தாள் உரம்
ஒரு பயிர்ச்செய்கையின்போது, பயிர்களால் மண்ணிலுள்ள ஊட்டக்கூறுகள் பயன்படுத்தப்பட்டு, மண்ணின் வளம் குறைகையில், அதனை ஈடு செய்வதற்காக, வேறொரு பயிரை அந்த நிலத்தில் பயிரிட்டு, பயிர் வளர்ந்த பின்னர், அவற்றை அதே நிலத்தில் உழுது, மண்ணுடன் கலப்பதன் மூலம் மண்ணின் வளத்தைக் கூட்டலாம். இவ்வாறு தாவரங்கள் உரமாகப் பயன்படுத்தப்படும்போது, அது பசுந்தாள் உரம் எனப்படும்.
கூட்டெரு
கூட்டெரு என்பது மக்கவைக்கப்பட்ட உயிர்சார் பொருள்களைக் குறிக்கும் ஒரு குறிப்பிட்ட வகை இயற்கை உரமாகும். இதில் தொழு உரம் அல்லது எரு, மற்றும் பசுந்தாள் உரம் போன்ற கரிம /சேதனச் சேர்வைகள் கலந்திருக்கும்.
உயிர்ச்சங்கிலியும் மண் உணவு வலையும்
உயிர்சார் பொருள்களிலிருக்கும் நைட்ரஜன் போன்ற ஊட்டப்பொருள்கள், பக்றீரியாக்களின் உதவியுடன் உருச்சிதைவுக்குட்பட்டு, நிலத்தில் சேர்க்கப்பட்டு, மண் வளத்தைக் கூட்டுவதன் மூலம் இயற்கை உரமாகின்றது. இந்த இயற்கை உரம் தாவரங்களால் பயன்படுத்தப்பட்டு, தாவர வளர்ச்சி நிகழ்கின்றது. தாவரங்கள் சூரிய ஒளியிலிருந்து பெறப்படும் ஆற்றலைப் பயன்படுத்தி, ஒளிச்சேர்க்கை மூலம், ஊட்டப்பொருட்களை தம்முள் செறிவாக்கிக் கொள்கின்றன. மேலும் சில பக்றீரியாக்களின் உதவியுடன் தாவரங்களில் நைதரசன் நிலைப்படுத்தல் நிகழ்கின்றது. பின்னர் தாவரங்களை விலங்குகள் உணவாக உட்கொள்கின்றன. அந்த விலங்குகளின் கழிவுகள் மீண்டும் இயற்கை உரமாக மண்ணுக்கு வழங்கப்படும்போது, மண்ணின் வளம் மீண்டும் கூட்டப்படுகின்றது. இவ்வாறு உயிரினங்களுக்கிடையிலான ஓர் உயிர்ச்சங்கிலியும், மண் உணவு வலை (soil food web) யும் நெருங்கிய தொடர்பைக் கொண்டிருக்கின்றது.
வெளி இணைப்புகள்
பகுப்பு:தோட்டக்கலை பகுப்பு:கழிவுகள் பகுப்பு:உரம்
யோகான் குணசேகர
யோகான் குணசேகர (Yohan Goonasekera நவம்பர், பிறப்பு: மார்ச்சு 8, 1957), இலங்கை அணியின் முன்னாள் இடது கை துடுப்பாட்டக்காரர். இடது கை மித வேகப் பந்துவீச்சாளர். இவர் இவர் 1983 இல் இரண்டு தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
வெளி இணைப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1957 பிறப்புகள் பகுப்பு:வாழும் நபர்கள்
கொண்டகர்லா அவா
கொண்டகர்லா அவா (Kondakarla Ava) என்பது தென்னிந்தியாவில் ஆந்திரப் பிரதேச மாநிலம் விசாகப்பட்டினத்தில் உள்ள ஒரு புகழ்பெற்ற ஏரி மற்றும் பறவைகள் சரணாலயம் ஆகும். இது ஒரு தனித்துவமான மற்றும் அழிந்துவரும் வன வகையை உள்ளடக்கியது. இது கிழக்கு தொடர்ச்சி மலையின் அடிவாரத்தில் அமைந்துள்ளது.
நிலவியல்
கொண்டகர்லா அவா ஆந்திரப் பிரதேசத்தின் விசாகப்பட்டினம் மாவட்டத்தில் அச்சுதபுரம் மண்டலம் கொண்டகர்லா கிராமத்தில் அமைந்துள்ளது. இது ஆந்திரப் பிரதேச சுற்றுலா வளர்ச்சிக் கழகம் மற்றும் கொண்டகர்லா ஊராட்சியினால் நிர்வகிக்கப்படுகிறது. இந்த சரணாலயம் தனித்துவமான மற்றும் அழிந்து வரும் காடு வகை மற்றும் ஈரமான பசுமையான காடுகளை உள்ளடக்கியது. இது சுற்றுச்சூழல் சுற்றுலாத் தலமாக அங்கீகரிக்கப்பட்டுள்ளது. இச்சரணாலயம் சுமார் 405 சதுர கிலோ மீட்டர் பரப்பளவைக் கொண்டது.
மேற்கோள்கள்
பகுப்பு:ஆந்திரப் பிரதேசத்தில் உள்ள பறவை புகலிடங்கள் பகுப்பு:பறவைகள் காப்பகங்கள்
கிறிஸ்தாயனம் (நூல்)
கிறிஸ்தாயனம் என்னும் கிறித்தவக் காப்பியத்தை ஆக்கியவர் ஜான் பால்மர் என்பவர். இதில் இயேசு கிறித்துவின் வரலாறு நான்கு காண்டங்களில் விருத்தப்பாக்களில் பாடப்பட்டுள்ளது.
நப்பாலத்தனார்
நப்பாலத்தனார் சங்ககாலப் புலவர்களில் ஒருவர். அவரது பாடல்களாக இரண்டு பாடல்கள் உள்ளன. அவை நற்றிணை 52, 240 ஆகியவை.
கிறிஸ்தாயனம் (நூல்)
வெளியீட்டு விவரங்கள்
கிறிஸ்தாயனம் என்னும் நூல் நாகர்கோவிலில் 1865ஆம் ஆண்டு வெளியிடப்பட்டது. இதை வெளியிட்ட நிறுவனம் இலண்டன் மிஷனரி சொசைட்டி என்னும் அமைப்பைச் சார்ந்த இலண்டன் மிஷன் அச்சகம் ஆகும்.
நப்பாலத்தனார்
நற்றிணை 52 சொல்லும் செய்தி
தலைமகன் தன் நெஞ்சோடு பேசுகிறான். அவனது காதலி அதிரல் பூவையும், பாதிரிப் பூவையும் சேர்த்துக் கட்டி அவளது தலையில் சூடியுள்ளாளாம். அது மணக்க மணக்க அவன் அவளைத் தழுவுவதையே எண்ணி மகிழ்கிறானாம். அவனது நெஞ்சோ பொருள் தேடுவதைப் பற்றி எண்ணிக்கொண்டிருக்கிறதாம். எனவே அந்த நெஞ்சை அன்பு இல்லாத்து என்று வைகிறான்.
கிறிஸ்தாயனம் (நூல்)
ஆதாரம்
இர.ஆரோக்கியசாமி, கிறித்தவ இலக்கிய வரலாறு, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
நப்பாலத்தனார்
ஓரி கொடை
கடையெழு வள்ளல்களில் ஒருவனான ஓரி சிறந்த கொடை வள்ளல். அவனது கைவளம் முழுவதுமாகத் தானே தேடிப் பெறுவதானாலும் அந்தப் பெரும்பொருள் அவனுக்கு மிகவும் நொய்தானதாம். அவள் இன்பந்தான் அவனுக்குப் பெரிதாம்.
கிறிஸ்தாயனம் (நூல்)
ஆதாரம்
பகுப்பு:கிறித்தவத் தமிழ்க் காப்பியங்கள் பகுப்பு:1865 தமிழ் நூல்கள்
நப்பாலத்தனார்
கடவுள் சிறியவர்
என் காதலிக்கு 'வை ஏர் வால் எயிறும், வாள் நுதலும் கடவுள் படைத்தார். அத்தனையும் எனக்குக் கொடுத்துவிட்டார். அவருக்கு அவளால் பயன் இல்லை. எனவே உலகு படைத்தோன் ஐது(நொய்து) ஆயினான்.
யானைக்குப் பத்தல் நீர்
கோடை காலத்தில் மக்கள் தண்ணீருக்காக உளியால் உடைத்து பத்தல் என்னும் கேணி தோண்டுவர். அதில் ஊறும் நீரை யானை பருகி மகிழும். அதுபோல நான் அவளைத் துய்த்து இன்புறுகிறேன் - என்கிறான் தலைவன்.
பகுப்பு:சங்கப் புலவர்கள்
போபால் சந்திப்பு தொடருந்து நிலையம்
போபால் சந்திப்பு, (நிலையக் குறியீடு: BPL) இந்திய மாநிலமான மத்தியப் பிரதேசத்தின் போபால் நகரத்தில் அமைந்துள்ள தொடருந்து நிலையம் ஆகும். இது இந்திய இரயில்வேயின் மேற்கு மத்திய ரயில்வே மண்டலத்துக்கு உட்பட்டது.
சான்றுகள்
பகுப்பு:போபால் மாவட்டம் பகுப்பு:மத்தியப் பிரதேசத் தொடருந்து நிலையங்கள்
பொதுநலவாய இராச்சியம்
பொதுநலவாய இராச்சியம் (Commonwealth realm) பொதுநலவாய நாடுகள் உறுப்பினராகவும் தங்கள் அரசமைப்புச் சட்டப்படியான அரசராக, ஐக்கிய இராச்சியத்தின் மூன்றாம் சார்லசை கொண்டதும், மற்ற இராச்சியங்களுடன் பொதுவான அரச வாரிசு முறைமை கொண்டதுமான இறைமையுள்ள நாடு ஆகும். இத்தகைய இராச்சியங்கள் 15 உள்ளன.
வெஸ்ட்மின்ஸ்டர் சட்டம் 1931 கனடா, ஆஸ்திரேலியா, நியூசிலாந்து, தென்னாபிரிக்க ஒன்றியம்,  ஐரிய கட்டற்ற அரசு மற்றும் நியூ பவுண்ட்லாந்திற்கு மேலாட்சித் தகுதி வழங்கியது. இதன்படி பிரித்தானியப் பொதுநலவாயத்தில் முழுமையான அல்லது கிட்டத்தட்ட முழுமையான சட்டமன்ற விடுதலையும் சமநிலையும் இவற்றிற்கு கிடைத்தன. மேலும் ஒரே நாட்டுத் தலைவரை ஐக்கிய இராச்சியத்துடன்  பகிர்ந்து கொள்ளவும் வகை செய்தது. இதன்படி 1947இல் இந்தியா, பாக்கித்தானும் 1948இல் இலங்கையும் மேலாட்சி நிலை பெற்றன. 1950களில், ஐக்கிய இராச்சியம் உள்ளிட்டு இக்குழுமத்தில் இருந்த நாடுகள் (இதில் குடியரசாக மாறிய இந்தியாவும் அயர்லாந்தும் தவிர்த்து) தங்களுக்கான சமநிலையை நிறுவுவதற்காக  இராச்சியம் (realm) என அழைக்கப்படலாயின. இச்சொல் எலிசபெத் அரசியின் முடிசூட்டு விழாவின்போதும் மற்ற நாடுகளின் சட்டங்களிலும் ஏற்றுக்கொள்ளப்பட்டுள்ளது.
தற்போதைய இராச்சியங்கள்
அரசர் சார்லசு III கீழ்வரும் நாடுகளுக்கு அரசராவார்:
அரசர் தனது சார்பாக ஓர் தலைமை ஆளுநரை நியமிக்கிறார்.தலைமை ஆளுநர் அந்த இராச்சியத்தின் அரசுடன் கலந்தாய்ந்து அரசியால் நியமிக்கப்படுகிறார். இவருக்கு அரசரிக்குரிய அனைத்து அதிகாரங்களும் கடமைகளும் வழங்கப்பட்டுள்ளது. நாடாளுமன்றத்தின் அனைத்துச் சட்டங்களுக்கும் ஒப்புதல் கையொப்பமிடுகிறார்; தேவையானால் அரசியின் தீர்வுக்கோ அல்லது அரசரின் கையொப்பம் பெறவோ காத்திருக்க இயலும். அரசி எலிசபெத் II 1982இல் கனடா சென்றிருந்தபோது கனடிய உரிமைகளும் சுதந்திரங்களுக்குமான பட்டயம் சட்டத்தில் கையெழுத்திட்டார்; 1986இல் கான்பெராவில் ஆத்திரேலியச் சட்டம் 1986த்திலும் அரசியே கையெழுத்திட்டார். அரசரிக்கான பட்டம் ஒவ்வொரு இராச்சியத்திலும் தனிப்பட்டு உள்ளது.
நியூசிலாந்து
பகுப்பு:பொதுநலவாய வரலாறு பகுப்பு:ஆத்திரேலிய அரசாங்கம் பகுப்பு:நியூசிலாந்தின் அரசாங்கம் பகுப்பு:கனடாவின் அரசாங்கம் பகுப்பு:பொதுநலவாய இராச்சியங்கள்
திருகளப்பூர் பிடாரியார் கோயில்
திருகளப்பூர் பிடாரியார் கோயில் தமிழ்நாட்டில் அரியலூர் மாவட்டம், திருகளப்பூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டொனி ஃபுரொஸ்ட்
டொனி ஃபுரொஸ்ட்  (Tony Frost , பிறப்பு: நவம்பர் 17 1975),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 120 முதல்தர துடுப்பாட்டப் போட்டிகளிலும், 88 ஏ-தர துடுப்பாட்டப் போட்டியிலும் கலந்து கொண்டுள்ளார். 1997-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டொனி ஃபுரொஸ்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்